**Princip for SFO Den Blå Æske**

*Princippet ligger i forlængelse af Mål- og indholdsbeskrivelsen for SFO Den Blå Æske.*

**Formål:**

SFOen skal være med til at skabe en tryg, meningsfuld og varieret dag for børnene og styrke børnenes alsidige sociale og personlige udvikling.

**Mål:**

* SFOen tilbyder aktiviteter, der balancerer hensynet til den samlede gruppe og det enkelte barns behov.
* SFOen tilbyder børnene aktiviteter, der stimulerer nysgerrighed, leg og fællesskab.
* SFOen tilstræber, at børnene dagligt tilbydes udendørs aktiviteter og bevægelsesaktiviteter med opmærksomhed på at udnytte faciliteter og ressourcer i lokalområdet.
* SFOen tilstræber, at formidle mål og aktiviteter for SFOen løbende over året samt på forældremødet ved skoleårets start.
* Skolefritidsordningens personale tilstræber et tæt samarbejde med det øvrige personale i forhold til børnenes alsidige, sociale og personlige udvikling. Skolepædagogen deltager så vidt muligt i skole-hjem-samtalerne.
* Skolefritidsordningen er en aktiv part i overgangen mellem børnehave og skole samt i overgangen til juniorklubben.
* Kommunikation mellem skolefritidsordningen og hjemmet, følger skolens princip for kommunikation mellem skole og hjem.

Aulas komme/gå modul benyttes som kommunikationsværktøj mellem SFOen og hjemmet. Børn der ikke møder ind i SFOen kontaktes telefonisk af personalet.

Skolelederen formidler princippet til forældre, elever og medarbejdere.

Skolelederen implementerer princippet efter drøftelse med skolebestyrelsen.

Skolebestyrelsen fører tilsyn med, hvordan skolefritidsordningen efterlever princippet.

*Godkendt i Skolebestyrelsen d. 11. december 2024*